

PROJEKTS uz 12.03.2024.

vēlamais datums izskatīšanai Attīstības komitējā: 10.04.2024.

domē: 25.04.2024.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2024. gada 25. aprīlī **Nr.**«DOKREGNUMURS»

**Par Reņģu, Medūzu, Vēzīšu, Gliemežu un Brētliņu ielu reģistrāciju un Delfīnu un Roņu ielu izvietojuma precizējumu Garciemā**

Ar Ādažu novada pašvaldības domes 2022. gada 22. jūnija lēmumu Nr. 291 “Par adrešu sakārtošanu Carnikavas pagastā” pašvaldības Centrālas pārvaldes Nekustamā īpašuma nodaļai tika uzdots līdz 2024. gada 31. decembrim organizēt adrešu sakārtošanas pasākumus Carnikavas pagastā, veicot to secīgi, un sākot ar objektiem Garciemā.

Ādažu novada pašvaldības Adrešu sakārtošanas darba grupa (turpmāk – Darba grupa) izvērtēja Delfīnu, Roņu un Vaļu ielām piegulošo objektu adreses, veica apsekošanu dabā un konstatēja, ka adreses gandrīz visiem objektiem neatbilst Ministru kabineta 29.06.2021. noteikumu Nr. 455 “Adresācijas noteikumi” (turpmāk – Adresācijas noteikumi) prasībām.

Adrešu sakārtošana norisināsies divos posmos, sākotnēji sakārtojot ielu tīklu un vēlāk mainot adreses ielām piegulošiem īpašumiem.

Atbilstoši Nekustamā īpašuma valsts kadastra informācijas sistēmas datiem, vismaz 30 adresācijas objekti piegul pašvaldības ceļiem, kuriem nav reģistrēti ielu nosaukumi. Lai piesaistītu īpašumu adreses pie ielām, no kurām faktiski notiek piekļuve īpašumiem, Darba grupa plāno reģistrēt piecus jaunus ielu nosaukumus, kā arī pagarināt Delfīnu ielu un precizēt Roņu ielas izvietojumu. Jaunu ielu izveide atvieglos orientēšanos apvidū ar navigācijas sistēmām, kā arī dabā tiklīdz uz vietas tiks ierīkotas norādes ar ielu nosaukumiem.

Lai ievērotu vēsturiskus ielu nosaukumu piešķiršanas principus Garciema ciemā, kā arī turpinot iesākto ielu nosaukumu tematu ciematā – Baltijas jūras iemītnieku nosaukumi – ir plānots izveidot šādus ielu nosaukumus: Reņģu iela, Medūzu iela, Vēzīšu iela, Gliemežu iela un Brētliņu iela (ielu izvietojuma shēma - pielikumā). Šādi ielu nosaukumi būs unikāli novada teritorijā, kā arī Latvijas teritorijā tie ir salīdzinoši reti, kas atvieglos navigāciju, ievadot attiecīgo adresi. Ielu nosaukumi izveidoti, saskaņojot ar pašvaldības kopienu speciālisti.

**Adresācijas noteikumu 8.3. apakšpunkts** nosaka, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā; **savukārt** 58. punkts nosaka, ka pašvaldība nodrošina iesniegto datu atbilstību šo noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā. 2024. gada 19. martā tika saņemts Valsts valodas centra atzinums Nr. 1-16.1/197 (reģ. ar. nr. ĀNP/1-11-1/24/1531), ar kuru lēmumā paredzētie ielu nosaukumi tika atzīti par atbilstošiem Vietvārdu informācijas noteikumu prasībām.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 2., 9., 8.3. un 58. punktu, kā arī Attīstības komitejas 10.04.2024. atzinumu, Ādažu novada pašvaldības dome

**NOLEMJ:**

1. Precizēt ielas “Delfīnu iela” izvietojumu, pagarinot ielu uz zemes vienības ar kadastra apzīmējumu 8052 008 1204; kā arī precizēt ielas “Roņu iela” izvietojumu, saīsinot ielu; kā arī reģistrēt ielas ar nosaukumiem Reņģu iela, Medūzu iela, Vēzīšu iela, Gliemežu iela un Brētliņu iela Garciemā, Carnikavas pagastā, Ādažu novadā, atbilstoši ielu izvietojuma shēmai (pielikums).
2. Pašvaldības aģentūrai “Carnikavas komunālserviss” līdz 31.10.2024. izvietot ielu nosaukumu plāksnes pie jaunizveidotajām ielām.
3. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi.
4. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ VZD uz e-adresi

@ IDRV; CKS

N.Rubina 28776519